钦定古今图书集成/理学汇编/学行典/第229卷 > 水清且漪橘洲之实硕且饴饮洲之水食洲之橘谁无父母思嗟哉万生孝义古今稀我诗直欲追韩奇===《唁冯孝子歌》阎调鼎=== > 《汪子喻孝子诗》孙枝蔚
## 钦定古今图书集成/理学汇编/学行典/第229卷 > 水清且漪橘洲之实硕且饴饮洲之水食洲之橘谁无父母思嗟哉万生孝义古今稀我诗直欲追韩奇===《唁冯孝子歌》阎调鼎=== > 《汪子喻孝子诗》孙枝蔚

日月如流波人寿仅百年蒿里之词不足哀我今所
悲惟孝贤孝子为谁汪子喻至性久被乡人传知礼
复知医亲病赖以痊如何母死后君身未几归黄泉
居丧何殚瘁哀哀蓼莪篇乃知君死不由命愧无史
笔大如椽谚亦有言前檐之水不流后檐边君不见
子喻乃是岳洲子至性天成非偶然我闻岳洲公蚤
孤最堪怜长大思亲废饮食梦中形像如生前觉来
援笔自图画故人惊视涕皆涟呜呼子喻良不愧其
先一门孝行何绵绵